《送李行素携子东阳编修茶陵访祖》
明代·岳正

帝许南还著锦衣，故山草木坐增辉。路从白马湖边过，身与苍龙阙暂违。

几处聚观元献隽，千年争讶令威归。秋风肯念并州旧，莫谓衡阳少雁飞。

作者简介：（1418—1472）顺天府漷县人，字季方，号蒙泉。工书画，尤擅画葡萄。正统十三年进士。授编修，天顺初改修撰，以原官入内阁，预机务。在阁二十八日，忤石亨、曹吉祥，被构陷，谪钦州同知，旋系狱，戍肃州。宪宗初复修撰，出为兴化知府，旋辞归。谥文肃。有《深衣注疏》、《类博杂言》、《类博稿》。